open-index/open-wikipedia-markdown huggingface dataset:
Kristian J. Ramsvik

**Kristian Gunerius Johansson Ramsvik** () var ein norsk kjøpmann, gardbrukar og politikar frå Råkvåg i Stjørna. Han representerte valkrinsen Sør-Trøndelag og partiet Venstre på Stortinget 1937-45.

Ramsvik gjekk amtsskole og arbeidde i ungdommen hos kjøpmannen i heimbygda Råkvåg. Frå 1910 dreiv Ramsvik si eigen kjøpmannsforretning med eksport av sild og andre fiskeprodukt. I 1936 tok han også over slektsgarden i Råkvåg. 

Ramsvik var heradskasserar i Stjørna, revisor i Stjørna Sparebank og i Fosens Aktie-Dampskibsselskab og dessutan takstmann for Norges Brannkasse. Han var elles styreformann i Råkvåg Handelslag i 14 år og i Uttrøndelag Fartøyassuranse.

Gjennom 25 år hadde Ramsvik ein framskoten posisjon i den politiske styringa av Stjørna, fyrst som varaordførar 1912–25 og så som ordførar 1926–36. I det ordførarstyrte Sør-Trøndelag fylkesting hadde han formannsvervet 1932–36. Hausten 1936 vart Ramsvik vald til stortingsmann frå Sør-Trøndelag, der han 1937–45 var sekretær i Kommunalkomitéen. Frå pinseaftan 1944 til frigjeringa i mai 1945 sat han fengsla, fyrst på Vollan og sidan på Grini.

## Kjelder
*
Bush-doktrinen

**Bush-doktrinen** er ei nemning som blir nytta om ei rad retningsliner for amerikansk utanrikspolitikk som vart lagt fram av dåverande president George W. Bush i ein tale 1. juni 2002. Retningslinene representerte eit skifte i den amerikanske utanriks- og tryggingspolitikken, som i resten av styringstida til Bush kom til å leggje vekt på militære operasjonar, militær overmakt og eit mål om «å spreie demokrati, fridom og tryggleik i alle regionar». 

Bush-doktrinen markerte ei endring frå den amerikanske politikken i tidlegare tider, som hadde lagt vekt på avskrekking av moglege fiendar og eit ynske om å isolere konfliktar. Bush-doktrinen var den politiske råma for invasjonen av Irak i 2003.

## Sjå òg
*Monroedoktrinen

## Kjelder
*Bush-doktrinen (2018). I *Sikkerhetspolitisk leksikon*. Henta frå https://www.folkogforsvar.no/leksikon/bush-doktrinen/
Margret Eiriksdotter

**Margret Eiriksdotter** eller **Margareta Eriksdatter** (fødd ca. 1155, død 1209) var ei norsk dronning sm var gift med kong Sverre Sigurdsson.
Ho var dotter av kong Eirik den heilage av Sverige og Kristina Bjørnsdotter frå Danmark. Ho blei gift med kong Sverre av Noreg i 1185, og var dronning fram til 1202.

## Kjelder

**Denne artikkelen bygger på «[[:nb:Margareta Eriksdatter (Eriksætten)|Margareta Eriksdatter (Eriksætten)]]» frå ,  den 30. januar 2020.*  
 

## Litteratur
*
Ski-NM 2019

**Noregsmeisterskapen på ski 2019** i nordiske greiner vart avvikla over ein periode på frie og ein halv månad frå 14. november 2018 til 31. mars 2019.

Meisterskapen vart oppslitta då Norges Skiforbund valde å arrangere  kombinertrenna i midt i november før den eigentlege skisesongen tok til, og jamvel i plast-bakke. Hopprenna fann stad Midtstubakken i Oslo, medan langrenna vart avvikla på Høydalsmo i Telemark 3-4 dagar seinare.

Spesialrenna i skihopping vart arrangert i januar månad ved Oslo og i Granåsen i Trondheim.
  
Langrennsøvingane var delt mellom konkurransar i Meråker kring månadsskiftet januar/februar og i Gran kommune på tampen av mars månad.

## Menn
### 10 km fristil



Dato: 30. mars
Stad: Gran kommune

### 15 km klassisk



Dato: 31. januar
Stad: Meråker

### 30 km fellesstart



Dato: 2. februar
Stad: Meråker

### 50 km



Dato: 30. mars
Stad: Gran kommune

### Sprint klassisk



Dato: 1. februar
Stad: Meråker

### 3 x 10 km stafett



Dato: 3. februar
Stad: Meråker

## Kvinner
### 5 km



Dato: 29. mars
Stad: Gran kommune

### 10 km klassisk stil



Dato: 31. januar
Stad: Meråker

### 15 km fellesstart



Dato: 2. februar
Stad: Meråker

### 30 km



Dato: 30. mars
Stad: Gran kommune

### Sprint klassisk



Dato: 1. februar
Stad: Meråker

### 3 x 5 km stafett



Dato: 3. februar
Stad: Meråker

## Kombinert
### Normalbakke/5 km




### Normalbakke/10 km




## Skihopping menn
### Storbakke



Dato: 15. januar
Stad: Trondheim

## Kjelder
*heimeside meråker
*heimeside lygna
Svelg

**Svelget** (gresk *farynx*, latin *fauces*) er eit røyrforma organ som byrjer ved skallebasen bakom nasæn og strekker seg ned til matrøyret. Det er del av både fordøyelsessystemet og respirasjonssystemet. Svelget er eit muskuløst og slimhinnekledd organ som ligg framfor virvelsøylen og omgjev strupehovudet.

## Anatomi
I fordøyelsessystmet ligg svelget etter munnhole og før matrøyret. Hjå pattedyr er svelget staden der fordøyelseskanalen og luftvegane kryssar hverandre, gjerne kalla strupa (som også omfattar strupehovudet og stemmebanda).

Svelging kan delast inn i tre fasar: Den orale fasen (blandefasen i munnhola), pharynx-fasen (svelgefasen i svelget), og esophagus-fasen (transportfasen i matrøyret).

Etter at ein har tygga maten, dyttar tunga maten bakover til svelget. Dette set i gang ein svelgerespons der mange musklar samarbeider om å presse maten ned i matrøyret. Opningen opp til nasehola blir stengd, og strupeloket legg seg over luftrøyret. Frå matrøyret blir maten transportert vidare til magesekken.

## Kjelder

**Denne artikkelen bygger på «[[:nb:Svelg|Svelg]]» frå ,  den 31. januar 2020.*
Kárenaš Sámi giella- ja kulturguovddáš

**Kárenaš Sámi giella- ja kulturguovddáš** eller  **Språk- og kultursenter Kárášjohka** er eit samisk språksenter i Karasjok. Språksenteret vart oppretta i 2018, og Karasjok vart dermed den siste kommunen i det samiske forvaltningsområdet som fekk eit eige språksenter.

## Bakgrunnsstoff

* Heimeside (nordsamisk)
* Heimeside (norsk)
Giellagiisá giellaguovddáš

**Giellagiisá giellaguovddáš** er det samiske språksenteret i Kautokeino. Det er ein del av Kautokeino kommune.

## Bakgrunnsstoff

*Giellagiisá giellaguovddáš
Ed, Edd n Eddy

***Ed, Edd n Eddy*** (norsk tittel: *Ed, Edd og Eddy*) er ein kanadisk-amerikansk animert komiserie skapt av Danny Antonucci for Cartoon Network. Serien er den sjette i *Cartoon Cartoons*-serien til kanalen og handlar om dei tre gutane Ed, Edd (kalla «Double D» for å unngå blanding med Ed) og Eddy, som bur i ein cul-de-sac i ein forstad til den fiktive byen Peach Creek. Trioen kjem stadig opp med påfunn for å tene pengar frå jamaldringar til å kunne kjøpe yndlingsgodteriet sitt, jawbreakers. Planane deira slår vanlegvis feil, som gjer at dei endar opp i ulike, ofte pinlege, kniper.

Teiknefilmskaparen Antonucci kom på *Ed, Edd n Eddy* medan han designa ein reklamefilm. Han la fram ideen om serien til Cartoon Network og Nickelodeon, men sistnemnde kravde kunstnarisk kontroll. Dette gjorde at han signerte avtale med Cartoon Network og serien hadde premiere 4. januar 1999. I løpet av sendeperioden vart fleire spesialepisodar og kortfilmar produserte i tillegg til vanlege episodar. Serien avslutta med ein fjernsynsfilm, *Ed, Edd n Eddy's Big Picture Show*, som vart promotert som «the final episode ever» og send 8. november 2009.

*Ed, Edd n Eddy* fekk hovudsakleg positive omtalar frå kritikarar og vart ein av dei mest vellukka originale programma frå Cartoon Network. Serien vann ein Reuben Award og to Leo Awards, og var nominert til fire andre Leo Awards, ein Annie Award og to Kids' Choice Awards. Han tiltrekte eit publikum på 31 millionar husstandar, var send i 120 land og viste seg å vere populær hjå barn, tenåringar og vaksne. *Ed, Edd n Eddy* er den hittil lengstvarande originale serien frå Cartoon Network, med ein sendeperiode på nesten elleve år.

## Kjelder


## Bakgrunnsstoff
*
Blindveg

Ein **blindveg** eller ei **blindgate** er ein veg eller ei gate som endar blindt og berre kan forlatast gjennom innkøyrselen. Ein blindveg blir ofte bygd for å unngå gjennomgangstrafikk. Han kan også bli til når ein tidlegare veg blir avskoren av eit nytt byggverk, ofte også på grunn av geografiske tilhøve, som når ein veg endar ute på eit nes.

I overført tyding kan blindveg vise til ein freistnad som har stoppa opp og ikkje fører fram. Ordet kan også brukast metaforisk om teknologi, til dømes om lydformat som minidisk og DAT-band der ein ikkje ser for seg vidare utvikling og framsteg. 

I labyrintar er blindvegar ofte eit viktig stilelement. 

## Cul-de-sac

*Cul-de-sac* (bokstaveleg «botn av posen» på fransk) er eit uttrykk av fransk opphav som er brukt i engelsktalande land for stengde vegar, vegar utan gjennomkøyrsel, i tydinga blindvegar. Medan dei historisk sett var bygd av andre årsaker, er den moderne grunnen for at dei er vidareført for å roe ned og dempe trafikk, særleg gjennomgangstrafikk.

Ordet kan også referere til ein vanskeleg situasjon, ei knipe.

## Kjelder
* 
* 
*
Návuona giellaguovddáš

**Návuona giellaguovddáš**, **Naavuonon kielikeskus** eller **Kvænangen språksenter** er eit språksenter i Kvænangen kommune i Troms fylke.

I tillegg til å arrangere språkkurs i nordsamisk og kvensk informerer språksenteret også om samisk og kvensk i skolar og ulike institusjonar.

Språksenteret held til på Sørstraumen.
Stormen samiske senter

**Stormen samiske senter** eller **Sáme guovdásj** er eit språksenter for lulesamisk, nordsamisk og pitesamisk i Bodø som opna i 2018. Språksenteret blir finansiert av Sametinget.

## Kjelder

## Bakgrunnsstoff

* Heimeside
Oslo Giellaguovddáš

**Oslo Giellaguovddáš** eller **Oslo samiske språksenter** er eit språksenter knytt til Samisk hus i Oslo.

Språket arrangerer kurs i samisk og held språkaféar og språkbad.

## Kjelder

## Bakgrunnsstoff
* Offisiell nettstad
Dexter's Laboratory

***Dexter's Laboratory*** (norsk tittel: *Dexters laboratorium*) er ein amerikansk animert fjernsynsserie skapt av Genndy Tartakovsky for Cartoon Network. Serien følgjer geniet Dexter, ein ung oppfinnar med eit gøymt laboratorium på rommet sitt, som han held hemmeleg for foreldra sine. Han er konstant i kamp med den eldre systera si, Dee Dee, som alltid kjem seg inn i laboratoriet og forpurrar eksperimenta hans. Dexter er også ein bitter rival til geniet Mandark, som er nabo og klassekamerat til Dexter. Dei to første sesongane av serien hadde fleire segment med superhelt-figurane Monkey, laboratorieapen til Dexter med superkrefter, og The Justice Friends, ein trio av superheltar som deler leilegheit.

*Dexter's Laboratory* fekk positiv mottaking og vart ein av dei mest vellukka originale seriane på Cartoon Network. I løpet av sendeperioden vann han mellom anna tre Annie Awards og vart nominert til fire Primetime Emmy Awards. Serien er notabel for å ha vore utgangspunkt for karrierane til animatørane Craig McCracken, Seth MacFarlane, Butch Hartman og Rob Renzetti. Biprodukt baserte på serien femner teikneseriar, DVD- og VHS-utgjevingar, musikkalbum, leiker og dataspel.

## Bakgrunnsstoff
*
The Powerpuff Girls

***The Powerpuff Girls*** (norsk tittel: *Powerpuffjentene*) er ein amerikansk animert fjernsynsserie skapt av Craig McCracken for Cartoon Network. Dei fire første sesongane av serien vart produserte av Hanna-Barbera Productions, og dei to siste av Cartoon Network Studios. Serien følgjer tre jenter i førskulealder; Blossom, Bubbles og Buttercup, som alle har superkrefter. Jentene bur saman i den fiktive byen Townsville i USA saman med faren og skaparen sin, vitskapsmannen Professor Utonium, og blir ofte oppringde av borgarmeisteren i byen for å kjempe mot kriminelle og andre fiendar med superkreftene sine.

## Bakgrunnsstoff
*
Courage the Cowardly Dog

***Courage the Cowardly Dog*** (norsk tittel: *Tapper, den pysete hunden*) er ein amerikansk animert skrekk-komiserie skapt av John R. Dilworth for Cartoon Network. Serien vart produsert i animasjonsstudioet til Dilsworth, Stretch Films, i samarbeid med Cartoon Network. Hovudpersonen er ein rosa, antropomorf hund som bur med eit eldre par på ein bondegard i «the middle of Nowhere». I kvar episode blir trioen involvert i bisarre og urovekkjande uturar, som ofte involverer det paranormale. Serien er kjend for ein mørk, surrealistisk humor og atmosfære.

## Bakgrunnsstoff
*
The Amazing World of Gumball

***The Amazing World of Gumball*** (norsk tittel: *Gumballs fantastiske verden*) er ein britisk-amerikansk animert komiserie skapt av Ben Bocquelet for Cartoon Network. Serien er hovudsakleg produsert av Cartoon Network Studios Europe og hadde premiere 3. mai 2011. Han handlar om livet til tolvåringen Gumball Watterson, ein blå katt, og adoptivbroren og bestevennen hans Darwin, ein gullfisk. Dei bur i den fiktive byen Elmore og blir ofte involverte i påfunn rundt omkring i byen, medan dei samhandlar med familiemedlemmane sine; veslesystera Anais, mora Nicole og faren Richard, i tillegg til fleire andre rollefigurar.

Eit markant særtrekk med serien er det visuelle stilistiske mangfaldet. Figurane er designa, filma og animerte ved bruk av fleire ulike stilar og teknikkar, mellom anna tradisjonell animasjon, dokketeater, CGI, stop-motion og realfilm.

Serien har tidlegare vore vist på NRK Super.

## Kjelder


## Bakgrunnsstoff
*
Kongs-Emnerne

***Kongs-Emnerne*** er eit historisk drama av Henrik Ibsen som først blei gjeve ut i Christiania den 31. oktober 1863. Stykket hadde premiere på Christiania Theater den 17. januar 1864. Stykket tek for konflikten mellom kong Håkon IV Håkonsson, svigerfaren hans, Skule Bårdsson, og biskop Nikolaus Arnesson.

## Handling
Handlinga i stykket går føre seg i tida 1223–1240. Spelet byrjar med at Håkon Håkonsson, hertug Skule og fleire andre er samla for å sjå at det blir bore jernbyrd for Håkon. Denne blir fullbyrda vellukka, og Håkon blir konge i Noreg. Skule ønsker seg kongemakta, men vil ikkje brenna alle bruer, så han reiser seg ikkje direkte mot kongen. I staden verker han i det skjulte for å bli konge. Til slutt går folka til Skule til åtak på dei til Håkon. Skule tapar, og flyktar til ei kyrkje. Utanfor samlar fiendane hans seg. Til slutt går han frivillig ut frå kyrkja og blir drepen.

## Rolleliste

*Håkon Håkonssøn, *kongevalgt av birkebeinerne.*
*Inga fra Varteig, *hans mor.*
*Skule Jarl
* Fru Ragnhild, *hans hustru.* 
* Sigrid, h*ans søster.* 
*Margrete, *hans datter.*
* Guthorm Ingessøn. 
*Sigurd Ribbung.
*Nikolas Arnessøn, *bisp i Oslo.*
* Dagfinn Bonde, *Håkons stallare.* 
* Ivar Bodde, *hans hirdprest.* 
* Vegard Væradal, *en av hans hirdmenn.* 
* Gregorius Jonssøn, *lendermann.* 
* Pål Flida, *lendermann.* 
* Ingebjørg, *Andres Skjaldarbands hustru.* 
* Peter, *hennes sønn, en ung prest.* 
* Sira Viljar, *huskapellan hos bisp Nikolas.* 
* Mester Sigard fra Brabant, *en lege.*
* Jatgeir Skald, *en islending.* 
* Bård Bratte, *en høvding fra det trondhjemske.* 
* Allmue og bymenn i Bergen, Oslo og Nidaros. 
* Korsbrødre, prester, munker og nonner. 
* Gjester, hirdmenn og fruer. 
* Krigsfolk osv.

## Kjelder

**Denne artikkelen bygger på «[[:nb:Kongs-Emnerne|Kongs-Emnerne]]» frå ,  den 1. februar 2020.*  

## Litteratur
*HTML- og PDF-versjon av *Kongs-emnerne* basert på 1898-utgaven
Svenska skidspelen 1995

**Svenska skidspelen 1995** vart avvikla i Falun dagane frå 3. til 5. februar 1995.

## Menn
### 30 km klassisk stil



Dato: 4. februar

### 4 x 10 km stafett



Dato: 5. februar

### Kombinert



Dato: 3.-4. februar

### Hopprenn



Dato: 5. februar

## Kvinner
### 10 km klassisk stil



Dato: 4. februar

### Jaktstart (10 km + 10 km)



Dato: 5. februar

## Kjelder
**Sportsboken 95-96*. Chr. Schibsteds Forlag. 1995.
Kristiania norske Theater

**Kristiania norske Theater** var eit norsk teater skipa i 1852 under namnet **Den norske dramatiske skoles Theater**. I 1854 blei dramaskulen gjort om til fast teater.

Initiativet til stiftinga kom  frå premierløytnant i ingeniørvåpenet Johannes Benedictus Klingenberg etter at han hadde gjesta Det norske Theater i Bergen og blitt skuffet over det unorske repertoarvalet. Også Christiania Theater var på denne tida dominert av dansk språk og kultur.

Knud Knudsen var språkkonsulent ved teateret. Henrik Ibsen bleu henta frå teateret i Bergen, der han var sceneinstruktør og husdiktar, for å bli artistisk direktør ved Kristiania norske Theater. Ibsen overtok ansvaret for teaterdrifta frå hausten 1857, og fungerte som leiar for teateret fram til det gjekk konkurs sommaren 1862.

Stykke som *[[Hærmændene på Helgeland]]* av Ibsen og *Kong Sverre og Halte-Hulda* av Bjørnson hadde urpremiere ved teateret. Det sette også opp *Ervingen* av Ivar Aasen på nynorsk.

Det blei etablert eit nytt Kristiania norske Teater, også kalla Møllergadens Teater, på same staden 1870-72 under leiing av Bjørnstjerne Bjørnson og med skodespelarar frå Christiania Theater.

## Kjelder

**Denne artikkelen bygger på «[[:nb:Kristiania norske Theater|Kristiania norske Theater]]» frå ,  den 1. februar 2020.*  

## Litteratur
*Øyvind Anker 1956: *Kristiania norske Theaters repertoire 1852-1863*. Oslo: Gyldendal.
*Ragnvald Michael Raum Klingenberg 1852: «Den norske dramatiske Skole i Christiania og dens Theater. (Med Prospekt af Theatrets Indre)». I: *[[Illustreret Nyhedsblad]]* No. 58-1852.
*Audhild Lund 1925: *Henrik Ibsen og Det norske teater 1857-1863*. Oslo.
The Owl House

***The Owl House*** er ein amerikansk animert fantasy-komiserie produsert av Disney Television Animation for Disney Channel. Serien er skapt av Dana Terrace og hadde premiere 10. januar 2020. Han handlar om tenåringsjenta Luz som ved eit uhell fell i ein portal til ei anna verd og blir kjent med heksa Eda the Owl Lady.

I november 2019 vart serien fornya til ein andre sesong føre premieren av den første sesongen.

## Kjelder


## Bakgrunnsstoff
*
Skiferrøyrdrum

**Skiferrøyrdrum** (*Ixobrychus sturmii*) er ein av dei minste medlemmer av hegrefamilien, Ardeidae. Han er utbreidd i Afrika sør for Sahara.

## Skildring
Skiferrøyrdrum har kroppslengd i området 25-30 centimeter, og er saman med svartryggrøyrdrum (*I. dubius*) den minste i hegrefamilien, jamvel mindre enn dvergrøyrdrum (*I. minutus*). Vaksne individ er heilt mørk skifergrå på oversida, lys brungul på undersida med kraftig mørkegrå striper frå hals og nedover buken, og med eit markert svart strek frå nebbrota nedover strupen og brystet. Nebbet er mørkt, grønaktigt med svart spiss; beina og føtene gulaktig grøne, auga raudbrune; det fjørlause området mellom nebb og auge, og rundt auge er lyst blått til gulgrønt. Hofuglar er noko bleikare og meir raudleg i buken, juvenile er enda meir grålege, oversida kan ha bleike, gulbrune fjørkantar og undersida meir raudleg. Som andre i familien flyg skiferrøyrdrumar med sakte, stødige vengeslag, halsen kan nokon gonger vere utstrekt.

Songen i hekketida er eit djupt 'hoo-hoo-hoo'. Når dei skremmast gjev dei eit høgt 'kvekk'. 

Utbreiingsområdet for arten er Afrika sør for Sahara, så langt nordvest som i grenseområdet Senegal-Mauritania. I sør lever dei i den nordaustlege delen av Sør-Afrika og i eit isolert område lengst sør mot Indiahavet. Elles har dei fråvere frå Sør-Afrika, frå store delar av Angola, Somalia, og dei finst heller ikkje på Madagaskar. Nokre få individ har vore funne som streiffuglar på Kapp Verde, Kanariøyane, St. Helena og Malta.

Skiferrøyrdrumar vil gøyme seg i takrøyrskog og i anna våte miljø med låg vegetasjon. Dei kan beite i mangrovar, på rismarker, i skogkledde område eller buskar med tett lauv langs breidder av elver, bekker, innsjøar og i sesongmessige overfløymde område.

Føda er vevkjerringar, sniglar, krabbar, insekt  som vassbiller og grashopper, og små virveldyr som froskar og småfisk. Dei beitar mest om natta, men òg i dagslys, aleine eller i par. 

Storleiken på populasjonen er ikkje estimert og er trudd å vere stabil. Arten har vore brukt i tradisjonell medisin i Nigeria og derfor ein jakta art der. Han er klassifisert som globalt livskraftig.

## Kjelder

**Denne artikkelen bygger på «[[:en:Dwarf bittern|Dwarf bittern]]» frå ,  den 1. februar 2020.*  
 
;Referansar 

## Bakgrunnsstoff
Varteig

**Varteig** (utt. *vartte*) er ein tettstad i Sarpsborg kommune og var tidlegare ein eigen kommune i Østfold. Varteig var ein del av Tune kommune fram til 1861. 
Då blei han eigen kommune med Hasle som kommunesenter. Varteig ligg 15&nbsp;km nord for Sarpsborg aust for Glomma.

1. januar 1992 blei Varteig kommune, med eit innbyggjartal på 2 199 og eit areal på 68&nbsp;km², slått saman med Skjeberg, Tune og Sarpsborg til nye Sarpsborg kommune.

Varteig var ein typisk jordbrukskommune.  I tillegg var tømmerfløting på Glomma viktig for sysselsettinga. Furuholmen lense i Glomma var i siste halvdel av 1800-talet eit senter for fløtinga.

Varteig kyrkje er kyrkja til Varteig prestegjeld i Sarpsborg prosti.

Varteig har oppkjørte skiløyper om vinteren og ein rik natur.  Staden har også ei lysløype på ca. 2,2&nbsp;km.
Idrettslaget på staden heiter Varteig IL. Skyttarlaget heiter Hasle/Ise Salongskytterlag (HISSL).

Skulekorpset på staden har sidan 2014 vore felles med Hafslundsøy skole, og heiter Varteig og Hafslundsøy skolekorps.

## Kjende folk frå Varteig
* Inga frå Varteig, mor til kong Håkon Håkonsson.
* Kari Brattset Dale, handballspelar

## Kjelder

**Denne artikkelen bygger på «[[:nb:Varteig|Varteig]]» frå ,  den 1. februar 2020.*  

## Bakgrunnsstoff
* Varteig Historielag
Svenska skidspelen 1996

**Svenska skidspelen 1996** vart avvikla i Falun frå fredag 8. til onsdag 13. mars 1996.

## Menn
### 10 km fristil



Dato: 9. mars

### Jaktstart (10 km + 15 km)



Dato: 10. mars

### Kombinert



Dato: 8./9. mars

### Hopprenn



Dato: 13. mars

## Kvinner
### 15 km fristil



Dato: 9. mars

### 4 x 5 km stafett



Dato: 10. mars

## Kjelder
*Arbeiderbladet 11. mars 1996
Sven T. Falck

**Sven Trygve Falck** () var ein norsk ingeniør, politikar og næringsdrivar frå Tønsberg. Han representerte Telemark og partiet Høgre på Stortinget 1981–85.

Falck var son til ein bokhandlar. Sjølv utdanna han seg til sivilingeniør ved kjemiavdelinga ved Norges tekniske høgskole. Etter eksamen i 1967 arbeidde han dei neste fire åra som driftsingeniør og prosjektingeniør for Dow Chemical Company, fyrst i USA i delstaten Texas og så i Vest-Tyskland. I 1971 fekk han jobb i Norsk Hydro, der han driftsingeniør på Rafnes og sidan overingeniør på Herøya.

Falck var bystyremedlem 1977-79 i Porsgrunn, medlem 1980-83 av Telemark fylkesting og fylkesutval, dessutan nestleiar i fylkesskulestyret. Stortingsperioden 1981–85 var han Høgre sin representant frå Telemark i nasjonalforsamlinga, med plass i Energi- og industrikomitéen.

Falck så frå seg nominasjon til stortingsvalet 1985. I staden brødfødde han seg som ingeniør, åra 1990-94 var han også direktør i Grenland industriutvikling. Frå 1994 til 2001 var han tilsett i Hydro Agri. Etter den tid dreiv han eige ingeniørfirma til han fekk pensjon.

## Kjelder
*Stortingsbiografi
Bekkenbotn

**Bekkenbotnen** er ei samling musklar nedst i bekkenet. Det har som føremål å halda opp dei indre organa. Bekkenbotnmuskulaturen består av musculus levator ani og musculus coccygeus. M. levator ani er stor og vifteforma, og består i sin tur av musculus iliococcygeus, musculus pubococcygeus og musculus puborectalis. Han ligg som ei trakt rundt endetarmsopningen.

Muskulaturen i bekkenbotnen tener til å lyfta og dermed auka intrapelvisk og intraabdominalt trykk. Dette har ein fysiologisk funksjon ved tvinga anding, hoste, nysing, brekking, urinering, defekasjon og fødsel.

## Kjelder

**Denne artikkelen bygger på «[[:sv:Bäckenbotten|Bäckenbotten]]» frå ,  den 2. februar 2020.* 
*** oppgav desse kjeldene:* 
***Bäckenbotten och bålstabilitet på www.balansboll.nu
Østrus

**Brund**, **brunst** eller **østrus** er ei tid hjå mange pattedyr der dei viser seksuell aktivitet og paringstrong. Hjå nokre dyr blir ho også kalla **laupetid** eller **løpetid**.

Brunst opptrer med regelmessige mellomrom i samanheng med periodiske forandringar i kjønnsorgana. Hjå ville dyr opptrer han oftast i eit bestemt tidsintervall, brunsttida. Hjå mange artar finst det ein utprega brunst både hjå hannar og hoer, hjå andre artar er aktiviteten til hannane konstant, medan hoene har ein typisk brunst. Brunsten til hoene varer i vanlegvis frå éin til nokre få dagar, og kan finna stad fleire gonger i løpet av brunsttida. Hjå hannane er brunsten meir langvarig. Nokre artar er brunstige éin gong om året, reinsdyr og småfe om hausten, hest om våren og forsommaren, pelsdyr om vinteren. Andre, til dømes hund og katt, har to til tre brunsttider om året. Storfe og svin kan para seg til alle årstider.

## Kjelder
Munkeselslekta

**Munkeselslekta** (*Monachus*) er ei selslekt i familien ekte selar. Ho omfattar dei einaste selane som har hovudutbreiinga si i varme, subtropiske havområde. Slekta omfattar tre artar, og vestindiamunkeselen (*Monachus tropicalis*) er truleg utrydda. Dei andre er hawaiimunkeselen (*Monachus schauinslandi*) og middelhavsmunkeselen (*Monachus monachus*), som begge er utryddingstrua.

## Kjelder
Middelhavsmunkesel

**Middelhavsmunkesel** (*Monachus monachus*) er ein av to nolevande artar i munkeselslekta (*Monachus*), som høyrer til selfamilien (Phocidae). Selen lever i Middelhavet og i nære strøk av Atlanterhavet utanfor Gibraltarsundet, sør til Krepsen sin vendekrins. Ifølgje IUCN si raudliste er arten sterkt truga av utrydding. Totalbestanden tel truleg 600-700 individ.

Historisk har middelhavsmunkesel levd i store delar av Middelhavet. I dag kjenner ein berre til populasjonar i Tyrkia, Kroatia, Kypros, Hellas, Portugal (Madeira), Mauritania og Vest-Sahara. Den største gruppa heldt til aust i Middelhavet, og omfattar rundt 350-450 individ. Den andre store undergruppa på rundt 220 individ held til ved Cabo Blanco i Atlanterhavet. Desse er dei einaste munkeselane som framleis lever i koloniar.

## Skildring
Selen er kring 80 cm lang ved fødselen og kan bli opptil 2,4 m lang som vaksen. Hanndyr veg gjennomsnittleg 320 kg og hodyr 300 kg, med eit vanleg spenn på 240-400 kg. Ein trur dei kan bli opptil 45 år gamle, med ein gjennomsnittsalder på 20-25 år. Dyra blir kjønnsmogne når dei er rundt 4 år.

Svangre hoer bruker typisk utilgjengelege sjøholer til å føda i, men tidlegare skildringar fortel at dei pleide å føda på opne strender fram til 1700-talet. Selungane veg ca. 15–18 kg. Dei har mørkebrun eller svart pels med hår på 1–1,5 centimeter. På magen har selane ei kvit stripe som har ulike farge og form hjå dei to kjønna. Hjå hoer er stripa vanlegvis rektangelforma, medan hjå hannar er ho som regel sommarfuglforma. Når ungane er 6-8 veker gamle blir håret deira erstatta av det korte håret til vaksne selar. Middelhavsmunkeselar skal ha den kortaste pelsen til nokon sel. Pelsen er svart hjå hannar og brun eller mørkegrå hjå hoer. Magen er lysare, nær kvit hjå hannar.

## Kjelder

**Denne artikkelen bygger på «[[:nb:Middelhavsmunkesel|Middelhavsmunkesel]]» frå ,  den 2. februar 2020.*  
 

**Denne artikkelen bygger på «[[:en:Mediterranean monk seal|Mediterranean monk seal]]» frå ,  den 2. februar 2020.*
Svenska skidspelen 1997

**Svenska skidspelen 1997** vart avvikla i Orsa  helga 8. og 9. mars 1997.

## Menn
### 15 km klassisk



Dato: 8. mars

### 4 x 10 km stafett



Dato: 9. mars

## Kvinner
### 5 km fristil



Dato: 8. mars

### 4 x 5 km stafett



Dato: 9. mars

## Kjelder
**Sportsboken 97-98*. Chr. Schibsteds Forlag. 1997.
Florian Siegl

**Florian Siegl** () er ein tysk språkforskar som har spesialisert seg på samojediske og samiske språk.

## Utdanning og forsking
Siegl gjekk på gymnas i Traunstein i den tyske delstaten Bayern og bestod Examen artium i 1996. Frå 1997 til 2004 studerte han nordiske og finsk-ugriske språk ved Ludwig-Maximilians-universitetet i München, Åbo universitet, Åbo Akademi og Universitetet i Tartu. Han har mastergrad i finsk-ugrisk frå Universitetet i Tartu med eit verk om historisk morfologi i permisk (2004) og doktorgrad i same fag og ved same universitet med ein grammatikk om enetsisk (2011). I 2013 publiserte han ein moderne og omfattande grammatikk over enetsisk som byggjar på denne avhandlinga.

Siegl arbeider med deskriptiv lingvistikk, lingvistisk antropologi og språktypologi.

## Bibliografi <small>(utval)</small>
*2018 Reflections on linguistic fieldwork within moribund speech communities i: *Études finno-ougriennes* 49–50. DOI 10.4000/efo.7615
*2017 Ume Saami : The forgotten language i: *Études finno-ougriennes* 48. DOI 10.4000/efo.7106
*2017 "Tryggve Sköld och umesamiskan : intryck från en oavslutad språkdokumentation" i: *Norsk Lingvistisk Tidsskrift* 35. 252–290
*2015 "Negation in Forest Enets" i: *Typological Studies in Language* 108. 43–74. DOI 10.1075/tsl.108.02sie
*2015 "Uneven steps to literacy : The history of Dolgan, Forest Enets and Kola Saami literary languages" i: *Multilingual Education* 13. 189–229. DOI 10.1007/978-3-319-10455-3_8 (i lag med Michael Rießler)
*2014 "Grundzüge der Kolonisation im südlichsten Verbreitungsgebiet der Saamen des schwedischen Königreichs nach 1650" i: *Historisches Jahrbuch* 134. 251–279
*2013 *[https://www.sgr.fi/en/items/show/673 Materials on Forest Enets, an indigenous language of northern Siberia]* Helsinki: Suomalais-Ugrilainen Seura. ISBN 978-952-5667-46-2
*2013 "The sociolinguistic status-quo on the Taimyr Peninsula" i: *Études finno-ougriennes* 45. 239–280. DOI 10.4000/efo.2472
*2012 "Strövtåg i umesamiskan" i: *Veröffentlichung der Societas Uralo Altaica* 82. 203–217
*2008 "A note on personal pronouns in Enets and Northern Samoyedic" i: *Linguistica Uralica* 2. 119–130
*2006 "The evidential past participle in Estonian reconsidered" i: *Études finno-ougriennes* 38. 75–117 (i lag med Petar Kehayov)

## Referansar

## Bakgrunnsstoff
* 
* Florian Siegl ved Estonian Research Information System
Ror

**Ror** er ei styreinnretting for fartøy med blad eller ei venge festa til ei aksling. Ein kan bruka ror til å endra retningen til ei kraft i væske eller gass. Ein finn ror på båtar, skip og fly.

## Rortypar
### Skipsror
Frå gammalt av var roret på fartøy festa på styrbord side nesten bakerst på fartøyet, eit *sideror*. Dette var til dømes vanleg på vikingskip.
Sideror må ikkje forvekslast med ei *styreåre*. Sideroret var eit verkeleg ror som dreide rundt ein fast akse gjennom roret, i motsetning til ei åre, som dreier rundt eitt punkt. På 1100-talet byrja ein bruka hekkror/(bak-)stamnror. På tradisjonelle norske båtar blir roret ofte kalla for *styre*.

Av dagens hekkror skil ein mellom ubalansert ror, balanseror, halvspaderor og spaderor. Mange hurtigbåtar og dei fleste mindre fritidsbåtar i dag bruker vassjet eller dreibare utanbordsmotorar som fremdrift. Desse styrer med framdriftssystemet, og har derfor ikkje tradisjonelle ror. 

Ror på skip regulerer normalt skipet i horisontalplanet. På moderne skip er det blitt vanleg å bruka ror også for å regulera skipet i det vertikale planet. Dette kan betra stabiliteten eller minska uønska rørsle, som sjøgang.

### Flyror
Flyror regulerer stillinga til flyet med sideror og høgderor på halen og balanseror ytst på vingene. Høgderoret regulerer også farten til flyet.

### Andre bruksområde
Ror kan også brukast til andre ting, for eksempel til å dirigera luft- eller vasstraum i vifter og pumper.

## Kjelder

**Denne artikkelen bygger på «[[:nb:Ror|Ror]]» frå ,  den 3. februar 2020.*
Svenska skidspelen 1998

**Svenska skidspelen 1998** vart avvikla i Falun tysdag 10. og onsdag 11. mars 1998.

## Menn
### 10 km fristil



Dato: 11 mars

### Kombinert



Dato: 10. mars

### Hopprenn i stor bakke



Dato: 11. mars

## Kvinner
### 5 km fristil



Dato: 11. mars

## Kjelder
**Sportsboken 98-99*. Chr. Schibsteds Forlag. 1998.
NM i bryting 1970

**Noregsmeisterskapen i bryting 1970** vart avvikla helga 14.-15. mars 1970 i Kristiansund. Kristiansund Atletklubb stod som arrangør av stemnet i Idrettshallen i nordmørsbyen.

Kongepokalen vart tildelt Tore Hem i 100-kiloklassa. Han hadde ein einaste motstandar. Året før tok han sølv i europamesterskapet.

### 57 kg




### 62 kg




### 68 kg




### 74 kg




### 82 kg




### 90 kg




### 100 kg




### Over 100 kg




## Kjelder
**Brytespeilet*. 1980.
NM i sykling 1970 på landeveg

**Noregsmeisterskapen i landevegssykling 1970** fann stad i Sandnes sundag 23. august 1970.

## Menn, 175 km





## Kvinner, 22 km



Einast fem deltakarar.


## Kjelder
*Arbeiderbladet 24. august 1970
NM i sykling 1970 i tempo

**Noregsmeisterskapen i sykling 1970 i temporitt** vart avvikla i Stjørdal i Nord-Trøndelag 29. og 30. august 1970.

### 50 km temporitt





### 100 km lagtempo





## Kjelder
*Arbeiderbladet 30. august 1970
Ole Tronrud

**Ole Olsson Tronrud** () var ein norsk landhandlar, gardbrukar og politikar frå Bagn i Sør-Aurdal. Han var ordførar i Sør-Aurdal frå 1910 til 1919, og stortingsmann 1919-21 frå einmannskrinsen Valdres, vald for partiet Venstre.

Gardbrukarsonen frå Bagn gjekk underoffisersskulen før han i 1886 opna landhandel på garden Søndre Voll i heimbygda. Jamsides landhandelen dreiv han småbruket Grønvoll der. Bortsett frå ein valperiode, sat Tronrud i heradsstyret samanhengande frå 1892 til 1922. Han var ordførar i tre valbolkar, frå 1910 til 1919. Dessutan var han forlikskommissær i lang tid.

Hausten 1918 vann Tronrud stortingsvalet i Valdres-krinsen. Dei tre åra på Stortinget hadde han sete i Konstitusjonskomiteen.

Mangeårig stortingsmann Elling Wold var syskenbarnet hans.

## Kjelder
*Stortingsbiografi
Hildesvin

**Hildesvin** (*Hildisvina* eller *Hildisvíni*) er galten til Frøya i norrøn mytologi. Namnet *hildisvin* tyder 'kampsvin'. Han er ein magisk gris eller villsvin som har eit gullbeksel. 

Hildisvin er omtalt som ridedyret til Frøya i det sjuande verset av eddadiktet Hyndluljod (*Hyndlulióð*, 'Hyndlas song'). 

Ifølgje filologen Rudolf Simek viser gullbekselet til at Hildisvina er ein parallell til Frøy sin galte Gyllenbuste, som har bust av gull.

Grisen var laga av dvergane Dåin og Nabbe:

## Kjelder

**Denne artikkelen bygger på «[[:nb:Hildisvina|Hildisvina]]» frå ,  den 4. februar 2020.*
Sven Svensen frå Kristiansand

**Sven Hans Jørgen Svensen** () var ein norsk skulemann og politikar frå Kristiansand, stortingsmann 1922-24 frå byane i Vest-Agder og Rogaland.

Far til Sven Svensen var skipper og riggmeister. Sjølv gjekk han skulevegn og tok eksamen ved Holt seminar i 1875 og Maribogatens skole i Kristiania i 1878. Året etter vart ha cand.philos. frå universitetet. Svensen var lærar 1876-77
ved folkeskulen i Kristiansand, deretter Herefoss og så Fevik. Han var så skulebestyrar 1880-82 i Birkenes. Frå 1882 til 1910 underviste han på mellomskulen i Tvedestrand. Til sist skuleinspektør i heimbyen Kristiansand frå 1910 til 1925.

I Tvedestrand var Svensen engasjert i styringa av kjøpstaden, i mange år medlem i skulestyret, eit organ han var formann for 1897-99 og 1906-07. Han var formannskapsmedlem frå 1900 og vart vald til ordførar i 1909, eit ombod han forlet då han flytta til Kristiansand sommaren 1910. I fødebyen var han sidan medlem og sekretær i byen sin jarnbanekomite, tidlegare hadde han vore med i Sørlandsbanens felleskomite medan han budde i Tvedestrand.

Ved stortingsvalet hausten 1921 vann Svensen det femte mandatet til dei fem kjøpstadene Kristiansand, Mandal, Flekkefjord, Stavanger og Haugesund, der han sokna til partiet Venstre. Tingbolken 1922-24 hadde han sete i Protokollkomiteen. Svensen mista den faste stortingstaburetten ved 1924-valet, han enda opp som 1. varamann frå valkrinsen. I den eigenskapen møtte han som varamann i to åtskilde periodar i 1926-sesjonen, fyrst frå 22. januar til 7. mars i staden for Kastrud, sidan erstatta han Lars Meling frå 28. juni og ut sesjonen.

Svensen må ikkje forvekslast ein annan skulemann og politikar, den samnenmde Sven Svensen frå Brunlanes.

## Kjelder
*Stortingsbiografi
Svenska skidspelen 1999

**Svenska skidspelen 1999** vart avvikla i Falun frå 11. mars til 14. mars 1999.

## Menn
### 30 km klassisk



Dato: 13. mars

### 4 x 10 km stafett



Dato: 14. mars

### Kombinert (normalbakke/5 km)



Dato: 11. mars

### Hopprenn i stor bakke



Dato: 11. mars

## Kvinner
### 15 km klassisk



Dato: 13. mars

### 4 x 5 km stafett



Dato: 14. mars

## Kjelder
**Sportsboken 1999*. Chr. Schibsteds Forlag. 1999.
Vestnordisk Råd

**Vestnordisk Råd** (færøysk *Útnorðurráðið*, islandsk *Vestnorræna ráðið*, grønlandsk *Nunat Avannarliit Killiit Siunnersuisoqatigiiffiat*) er eit parlamentarisk samarbeidsorgan i Vest-Norden, altså Island, Grønland og Færøyane. Det har som føremål å samarbeida om vestnordiske interesser, og å gå saman om å verna ressurar og kultur frå Nordatlanteren. Rådet samarbeider tett med Nordisk råd. 

Vestnordisk råd byrja som Vest-Nordens parlamentariske samarbeidsråd i 1985, og fekk det noverende namnet sitt i 1997. Årsmøta blir haldne vekselvis i dei tre medlemslanda. Rådet er leia av presidentskapet, som består av formannen og ein nestformann frå kvar av dei to andre delegasjonane. Formannskapet i rådet vekslar mellom medlemslanda.

Vestnordisk Råd held møter og konferansar, og går inn i prosjekt det reknar for viktige i høve til arbeidsfeltet sitt. Det markerer vestnordisk dag årleg den 23. september.

I 1999 bestemte Vestnordisk Råd seg for å oppretta ein litteraturpris for barne- og ungdomslitteratur frå vestnordiske land. Prisen blei utdelt første gong i august 2002, og heiter på dansk .

## Medlemsland
* 
* 
* 

## Kjelder

**Denne artikkelen bygger på «[[:en:Vestnordisk råd|Vestnordisk råd]]» frå ,  den 4. februar 2020.*  
 
## Bakgrunnsstoff
* Vestnordisk Råd
NM i orientering 1970

**Noregsmeisterskapen i orientering 1970** vart avvikla 13. september 1970 i «terrenget øst for Hobøl kirke» med OK Moss som arrangør. Menn og kvinner tevla i såkalla normalprogram. Stafett-NM fann stad i juni månad og langdistanse-NM, einast for menn, gjekk av stabelen tre veker seinare.

## Menn, 13,1 km





## Kvinner, 7,5 km





## Kjelder
* Moss Dagblad 14. september 1970
NM i orientering 1970/langdistanse

**Noregsmeisterskapen i orientering 1970** i langdistanse vart avvikla 4. oktober 1970 på Ombo i Rogaland med Stavanger O-klubb som arrangør. Tevlinga var einast for menn.

### Langdistanse 20,6 km





## Kjelder
*Rogaland Avis 5.oktober 1970
NM i orientering 1970/stafett

**Noregsmeisterskapen i orientering 1970** i stafett vart arrangert av Lillehammer orienteringsklubb ved Lillehammer i Oppland sundag 21. juni 1970. Meisterskapen vart avvikla med fellesstart, noko som førte til at løparane i «de tunge og tett bevokste skogene» samla seg i klynger, med tilhøyrande trengsel på kontrollpostane og kamp om klippetengene. I virvaret «klippet mange løpere i feil rubrikk» og fleire av laga vart dikvalifisert, mellom dei favorittane mellom mennene, BUL.

### Menn





### Kvinner





## Kjelder og notar
*Oppland Arbeiderblad 22. juni 1970
Mario Kart Tour

***Mario Kart Tour*** er eit free-to-play-resarspel utvikla og utgjeve av Nintendo for iOS- og Android-einingar. Det vart annonsert i januar 2018 og utgjeve 25. september 2019 på App Store og Google Play. Den første veka etter lanseringa vart spelet lasta ned over 90 millionar gonger.

*Mario Kart Tour* introduserer eit nytt format kalla turnear. Turneane er oppkalla etter verkelege byar (New York, Tokyo, osb.) eller sesongar (halloween, valentinsdagen, osb.) Kvar turné varer to veker, der spelarane kan fullføre 18 cupar og samle køyrarar, fargreier og glidefly som representerer temaet for turneen. Kvar cup består av tre laup og ei bonusutfordring på utvalde baner. Dei fleste laupa har to rundar, medan dei fleste bonusutfordringane må fullførast innan ein runde. 

Spelet skil seg frå dei tradisjonelle spelemekanikkane i tidlegare *[[Mario Kart]]*-spel med at det primære føremålet er å sanke mest mogeleg poeng ved å utføre handlingar gjennom laupet. Poenga blir genererte når ein til dømes råkar konkurrentar med våpen, samlar myntar eller passerer mållinja. Kontrollane er òg forenkla samanlikna med andre *Mario Kart*-spel, mellom anna ved at akselerasjon og enkelte manøvrar blir utførte automatisk. *Mario Kart Tour* fører fleire element introduserte i tidlegare *Mario Kart*-spel vidare, som undervasskøyring og glideflyging frå *[[Mario Kart 7]]* og karakter-eksklusive hjelpemiddel frå *[[Mario Kart: Double Dash!!]]*

I tillegg til baner frå tidlegare *Mario Kart*-spel, inkluderer *Mario Kart Tour* baner inspirert av verkelege byar, som London, Paris og Vancouver. Utvalet av tilgjengelege baner varierer mellom kvar turné. Spelet genererer inntekter ved at spelarar teiknar eit månadleg abonnement for å få føremoner, eller kjøper virtuell valuta som kan låse opp vilkårlege køyrarar, fargreier eller glidefly via eit gacha-system.

## Kjelder


## Bakgrunnsstoff
* Offisiell nettstad
Candy Crush Saga

***Candy Crush Saga*** er eit free-to-play-hjernetrimspel utgjeve av King den 12. april 2012 på Facebook, som seinare har vorte utgjeve i form av applikasjonar for iOS, Android, Windows Phone og Windows 10. Det er ein variant av spelet *Candy Crush*, som er utvikla for nettlesarar.

I *Candy Crush Saga* fullfører spelaren nivå ved å byte mellom farga godteri på eit spelebrett, for å lage rekker av tre eller fleire godteri med lik farge. Dette fjernar godteria frå brettet og erstattar dei med nye, som potensielt kan lage nye rekker med like fargar. Rekker på fire eller fleire godteri av same farge genererer unike godteri som fungerer som hjelpemiddel, med eigenskapar som gjer det lettare å greie nivåa. Nivåa har ulike målsettingar som må fullførast innan eit visst tal trekk eller eit avgrensa tidsrom, til dømes greie ein fastsett poengsum eller samle ei viss mengd av ein særskild type godteri.

*Candy Crush Saga* er vørda som ein av dei første og mest suksessrike spela basert på ein freemium-modell, som inneber at spelaren kan greie spelet utan å bruke pengar, men kan også kjøpe ekstra hjelpemiddel for å lettare klare meir utfordrande brett. Dette gjev King inntekter, som i ein topperiode låg på nesten ein million amerikanske dollar dagleg. I 2014 hadde *Candy Crush Saga* over 93 millionar aktive spelarar, samtidig som inntektene til King i ein tremånaders periode låg på over 493 millionar amerikanske dollar. Fem år etter utgjevinga på mobiltelefonar har *Candy Crush Saga*-serien vorte lasta ned over 2,7 milliarder gonger og spelet har vore blant dei mobilapplikasjonene med høgst omsetnad innan denne perioden. King har sidan utgjeve tre relaterte titlar, *Candy Crush Soda Saga*, *Candy Crush Jelly Saga* og *Candy Crush Friends Saga*, og dei fleste dei andre utgjevingane frå selskapet følger den same freemium-modellen.

## Kjelder


## Bakgrunnsstoff
*
Resarspel

**Resarspel** eller **racerspel** er ein dataspelsjanger der spelaren deltek i kappløp med land-, vass-, luft- eller rombaserte fargreier, anten i første- eller tredjepersons perspektiv. Spela kan basere seg på alt frå res i den verkelege verda til heilt oppdikta settingar.

Generelt kan resarspel fordelast i eit spekter frå realistiske simulatorar, som *[[Gran Turismo]]*, til meir arkadeliknande variantar med urealistiske element, som *[[Burnout]]*.

Resarspel kan falle under kategorien sportsspel.
Google Play

**Google Play** (tidlegare **Android Market**) er ei distribusjonsplattform for digitale applikasjonar for smarttelefonar, nettbrett og andre digitale eininar med Android som operativsystem. Det er òg ein nettbasert handelsstad for digitale media, utvikla og halden ved like av Google. Android Market blei lansert 22. oktober 2008 og etterfølgaren, Google Play, blei lansert 6. mars 2012.

Tenesta lèt brukarane søkje etter og laste ned musikk, magasin, bøker, filmar, fjernsynsprogram og dataprogram utgjevne gjennom Google. Brukarane kan òg kjøpe Chromebooks, bærbare PC-ar produsert av Nexus, og anna Google-tilknytt maskinvare og ulike tilbehøyr.

Per april 2019 er det fire delar av Google Play; Google Play Music, Google Play Books, Google Play Movies & TV og Google Play Games.

Applikasjonar er tilgjengelege anten gratis eller til ein pris. Dei kan lastast ned direkte til einingar som bruker operativsystemet Android. I juli 2013 hadde Google Play offisielt over 1 million applikasjonar og over 50 milliardar nedlastingar.

## Kjelder

## Bakgrunnsstoff
*
Villsvinet frå Erymanthos

**Villsvinet frå Erymanthos** eller **det erymanthiske villsvinet** (gresk ὁ Ἐρυμάνθιος κάπρος, latin **) er eit uhyrleg villsvin i gresk mytologi. Det herja på fjellet Erymanthos i Arkadia. Saman med den keryneiske hinda var villsvinet vigd gudinna Artemis, som i nokre forteljingar sende det rasande dyret som straffedom over menneska. 

Det fjerde av dei tolv storverka til Herakles var å fanga det erymanthiske villsvinet og ta det med til Mykene. Herakles utførte denne heltedåden ved å jaga dyret ut i djup snø, slik at han kunne fanga og binda svinet og bera det med seg. Då Herakles kom til Mykene med villsvinet og presenterte det for kong Eurysthevs, blei kongen så redd at han stupte ned i amforaen med vin frå det underjordiske.

## Kjelder

**Denne artikkelen bygger på «[[:nb:Det erymanthiske villsvin|Det erymanthiske villsvin]]» frå ,  den 5. februar 2020.*
NM i roing 1970

**Noregsmeisterskapen i roing 1970** fann stad på vatnet Årungen i Ås kommune 18.-19. juli 1970. Mennene tevla i åtte ulike båtklassar og kvinnene i tre. Bærums Roklubb vart tildelt kongepokalen for sigeren i Firar innriggar.

## Menn
### Singlesculler





### Dobbeltsculler





### Toar utan styrmann





### Toar med styrmann





### Firar utan styrmann





### Firar med styrmann





### Firar innriggar





### Åttar





## Kvinner
### Singlesculler





### Dobbeltsculler





### Firar med styrmann





## Kjelder
*Arbeiderbladet 20. juli 1970
Verdscupen i alpine greiner 1991/Kvinner

**Verdscupen i alpine greiner for kvinner i 1991**-sesongen  tok til 8. august 1990 på Mount Hutt i New Zealand. Etter nærare fire månaders opphald hedt sesongen fram frå desember månad 1990 til den vart avslutta 23. mars 1991 i Watervilley Valley i New Hampshire i USA. Turneringa omfatta 27 renn og 29 tevlingar. Tevlingane fordelte seg på 7 slalåmrenn, 6 storslalåmrenn, 5 super-g-renn, 9 utforrenn og to kombinasjonstevlingar, dei siste baserte på allereie avvikla enkeltrenn i slalåm og utfor.

Petra Kronberger frå Austerrike forsvarte topplassen i FIS-turneringa. Ho var fullstendig suveren og vann føre landskvinna Sabine Ginther, Vreni Schneider frå Sveits vart nummer tre.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 1990/91|Alpiner Skiweltcup 1990/91]]» frå ,  den 5. februar 2020.*
Faistenau

**Faistenau** er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 51,2 km² og i kring 3&nbsp;100 ibuarar. Landsbyen Faistenau ligg 784 meter over havet, 14 kilometer aust om Salzburg.

Sommar-, så vel som vinterturisme er hovudnæring i Faistenau.

## Kjelder

**Denne artikkelen bygger på «[[:de:Faistenau|Faistenau]]» frå ,  den 5. februar 2020.*
Verdscupen i alpine greiner 1991/Menn

**Verdscupen i alpine greiner for menn i 1991**-sesongen tok til 8. august 1990 på Mount Hutt i New Zealand. Etter nærare fire månaders opphald heldt sesongen fram frå desember månad 1990 til den vart avslutta 23. mars 1991 i Watervilley Valley i New Hampshire i USA. Turneringa omfatta 27 renn og 28 tevlingar. Tevlingane fordelte seg på 9 slalåmrenn, 7 storslalåmrenn, 3 super-g-renn, 8 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.

Luxembourgs Marc Girardelli  var tilbake på toppen og var beste poengsankar i verdscupen for fjerde gong.  Italienaren Alberto Tomba vart andremann i turneringa, medan austerrikaren Rudolf Nierlich kneip tredjeplassen.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 1990/91|Alpiner Skiweltcup 1990/91]]» frå ,  den 6. februar 2020.*